शूटिंग स्टार (कैंडलस्टिक पैटर्न)

शूटिंग स्टार कैंडल एक बेयरिश ट्रेंड रिवर्शल कैंडल है, जो अपट्रेंड में चल रहे शेयर को डाउन ट्रेंड में बदल देता है | इस कैंडल में लोअर शैडो बहुत छोटी होती है या नहीं होती है लेकिन अपर शैडो, बॉडी के दुगने से भी अधिक बड़ी होती है | इसमें कैंडल के रंग का कोई खास फर्क नहीं पड़ता है लेकिन चूँकि ये एक बेयरिश ट्रेंड रिवर्शल पैटर्न है अतः यदि इस कैंडल का रंग लाल होता है तब कैंडल अधिक प्रभावशाली होता है | इस कैंडल का आकार इन्वर्टेड हैमर के आकार जैसा होता है | फर्क सिर्फ इतना होता है कि इन्वर्टेड हैमर चार्ट के बॉटम पर बनता है तथा शूटिंग स्टार कैंडल चार्ट के टॉप पर बनता है |

इस कैंडल का निर्माण तब होता है जब किसी शेयर में बुल्स के द्वारा बाज़ार खुलने के साथ बड़ी खरीदारी की जाती है | इस कारण शेयर खुलने के बाद तेज़ होकर ऊपर निकल जाती है लेकिन कुछ समय बाद 'मंदडीये शेयर में बड़ी बिकवाली कर देते है तथा कम्पनी का शेयर ऊपर से निचे आ जाता है तथा अपने ओपन कीमत के आस पास ही क्लोजिंग करता है | शेयर के ऊपर जाकर निचे आ जाने के कारण अपर शैडो लम्बी हो जाती है |

जब इस शूटिंग स्टार कैंडल का निर्माण अपट्रेंड में चल रहे शेयर के टॉप पर होता है तब इस प्रकार के चार्ट फार्मेशन को शूटिंग स्टार कैंडलस्टिक पैटर्न (Shooting Star Candle) कहा जाता है | इस पैटर्न के निर्माण हो जाने के बाद ऐसा माना जाता है कि अब तेज़ी का दौर समाप्त हो गया है तथा मंदी का दौर आरंभ हो गया है |

ट्रेडर ट्रेड कब करें 
जब किसी चार्ट के टॉप पर शूटिंग स्टार कैंडल का निर्माण हो जाता है तब तत्काल ट्रेड नहीं लिया जाता है | यदि इस कैंडल के बाद कोई बेयरीश कैंडल का निर्माण हो जाता है तब यह पैटर्न कन्फर्म हो जाता है | अब यदि इसके बाद वाली कैंडल, इस बेयरीश कैंडल का लो ब्रेक करे तब ट्रेडर बिकवाली में ट्रेड लेते है तथा अपना स्टॉप लॉस शूटिंग स्टार कैंडल का हाई लगाते है |

शूटिंग स्टार कैंडलस्टिक पैटर्न के प्रकार 
हम इसके रंग के आधार पर इसे बाँट सकते हैं | रंग के आधार पर हम इसे दो प्रकार में बाँट सकते हैं एक लाल रंग का शूटिंग स्टार और दूसरा हरे रंग का शूटिंग स्टार कैंडलस्टिक पैटर्न |

लाल रंग का शूटिंग स्टार पैटर्न 
लाल रंग के शूटिंग स्टार पैटर्न तब बनता है जब इसका क्लोज़िंग प्राइस इसके ओपनिंग प्राइस से कम होता है जिसके कारण यह लाल रंग का कैन्डल्स्टिक बनाता है |

हरे रंग का शूटिंग स्टार पैटर्न 
हरे रंग के शूटिंग स्टार कैंडलस्टिक पैटर्न में इसका क्लोज़िंग प्राइस इसके ओपनिंग प्राइस से ज्यादा होता है | इसी कारण से यह हरे रंग का बनता है | वैसे यह पैटर्न जब बनता है तो इसमे रंग का कोई खास महत्व नहीं होता है हरा और लाल रंग का शूटिंग स्टार कैन्डल सिर्फ ओपनिंग और क्लोज़िंग प्राइस के कम ज्यादा होने से बनता है |

शूटिंग स्टार कैंडलस्टिक पैटर्न बनने के पीछे का मनोवैज्ञानिक कारण 
चूँकि शूटिंग स्टार कैंडल बनने के पहले का ट्रेंड अपट्रेंड रहता है, इसका मतलब बुल्स ने स्टॉक के प्राइस को निचे से ऊपर लेकर आये हैं और अगर शूटिंग स्टार कैंडलस्टिक पैटर्न बना है तो यह बुल्स के पकड़ को कम करने का साफ़ संकेत देता है | 

शूटिंग स्टार में ऊपर का शैडो यह इशारा करता है कि बुल्स ने प्राइस को ऊपर की तरफ ले गए पर बेयर्स ने उस प्राइस को ऊपर टिकने नहीं दिया और वहां से प्राइस को निचे लेकर आ गए | जब ऐसा होता है तो यह साफ़ संकेत देता है कि बेयर्स बुल्स पर हावी हो गए हैं  | इसलिए यह पैटर्न जब अपट्रेंड में बनता है तब डाउन ट्रेंड के चालू होने के बारे में बताता है | 
कैंडलस्टिक पैटर्न
तकनीकी विश्लेषण